כוכב הלכת המופלא

[ממוזער|עדר [ניבתן|ניבתנים מתקבץ על החוף.]]
[ממוזער|נקבת [פיל מדברי|פילה מדברית במדבר נמיב.]]
[ממוזער|[יגואר בביצת הפנטנל.]]
[ממוזער|[אלתית אדומה|אלתיות אדומות (וכן צ'אר ארקטי) נודדים בנהרות.]]
[ממוזער|[עגור חן|עגורי חן במנוחה ממסעם בקיצ'יאן שבראג'סטאן.]]
**כוכב הלכת המופלא** (באנגלית: **Our Planet**) היא סדרת טבע תיעודית שהופקה עבור נטפליקס ויצאה ב-5 באפריל 2019, על כל 8 פרקיה. אף על פי שהיא לא הופקה עבור ה-BBC, הסדרה היא מהיוצרים של סדרות הטבע עולם מופלא והכוכב הכחול, מבית ה-BBC והקריין בה הוא דייוויד אטנבורו, אשר קריין גם סדרות אלה. שיר הנושא של הסדרה נעשה בידי הזמרת הבריטית אלי גולדינג.

סדרה זו עוסקת בכדור הארץ ובחיות הבר ואזורי הטבע שלו, וכן בדרכים שבהן נוכל לשמור עליו ולמה שימור הטבע בכל אזור חשוב כל כך.

ב-14 ביוני 2023, יצאה ישירות לנטפליקס עונה שנייה תחת הכותרת "כוכב הלכת המופלא 2" עם ארבעה פרקים העוסקים בנדידת בעלי חיים.

## פרקי הסדרה
### עונה 1
#**כוכב לכת אחד**: הפרק הראשון נפתח בחופי פרו, כשעופות ים, קורמורנים וסולות, דגים דגי אנשובי בימים שלידם; בים הפתוח, דולפינים ויסעוריים דגים מקרלים, שבעצמם ניזונים מקרילאים; אפרוחי פלמינגו זוטר מחפשים אחר אגם של מים מתוקים אפריקני במדבר מלח בליווי הוריהם; בסרנגטי זאבים טלואים צדים עגל גנו, בעוד העדר מגן עליו; זכרי דבורת סחלבים  נמשכים לפרחי סחלב שמפזרים עליהם את האבקה, זכרי מנקיניים מסוגים שונים מחזרים בלהט אחרי נקבות; ביער הטייגה, זאבים צדים אחרי איילי צפון ונכשלים בסוף; באזור הארקטי, דובי קוטב נתונים לסכנה משום שהאוקיינוס הקפוא שבו הם צדים נמס בגלל התחממות כדור הארץ ולבסוף קרחון בגרינלנד מתפורר לתוך הים.
#**[[אקלים קוטבי|עולמות קפואים]]**: פרק זה מציג את השינויים הקיצוניים שעוברים הקטבים עקב הפגיעה בקרחוני הענק שבהם. באנטארקטיקה להקת פינגווינים לבני-אוזן מקננים בקרבת החופים, לווייתנים גדולי-סנפיר בולעים קריל אנטארקטי בלהקות, אורקות צדים פינגווינים בים הפתוח, אלבטרוס נודד מפליג מהאוקיינוס כדי לקנן באיי אנטארקטיקה ועל החוף בג'ורג'יה הדרומית פינגווינים מלכותיים נאלצים לחמוק מכלבי ים נמריים האורבים להם ומפילי ים זועמים ואגרסיביים. בארקטיקה נראית בסבאלברד נקבת דוב קוטב מצליחה לצוד גור של פוסה טבעתית המגדלת גור על הקרח הקפוא אך בהמשך העונה לא מצליחה לצוד עוד, חדשנים נעים למפרצים חדשים הנפתחים באביב בקרח ולבסוף עדר עצום של ניבתנים נאלץ לנוח על אי קטן ומאוכלס ביותר בצפון-מזרח רוסיה בו הם נדחסים ומתחככים אחד בשני. חלק מהניבתנים מטפסים לצוקים נישאים כדי למצוא מנוחה אך נופלים למותם בהמשך ומשמשים מאכל לדובי קוטב. בסוף הפרק נראה דוב לבן חוזר לדרוך על קרח מוצק עם שוב החורף.
#**[[ג'ונגל]]ים**: יערות הגשם של העולם מצויים בסכנה, והם מכילים מעל למחצית מהמינים החיים בו, חלקם מסתוריים כמו נמר ערפילי המגיח מבין העצים והסבכים. באגן הקונגו נראית להקה של גורילות זכרים כסופי גב ונקבות, קודו הביצות ופילי יער במשתה גדול, בגינאה החדשה עדניים שונים מרשימים בנות זוג אפשריות, בבורנאו על קרקע היער משגשגות פטריות, תולעת נושאת ציפורניים טורפת וכדניות הניזונות משיירי טופיות ועטלפים אך גם טורפים נמלים, עיט פיליפיני צעיר פורש כנפיים לראשונה, באגן האמזונאס קופי עכביש ניזונים לצד אגוטי מבריכת מינרלים אך חייבים להישמר מהיגואר הקטלני, נמלים חותכות עלים  ונמלים ושאר חרקים נדבקים בפטריה הטורפת קורדיספס. בסומטרה נראים אם אורנגאוטנית המלמדת את גורה לשרוד אך נראה שהיערות בהם הם חיים ייכרתו לטובת גידול מטעים של דקל השמן .
#**מימי ה[[חוף|חופים]]**: מימי החופים מילים כמויות ענק של דגים ויצורים דומים הנאספים יחדיו, כמו בשוניות בהם עפייניים נרדפים בידי צניניות ענק וכנפתנים. באוורגליידס בפלורידה טריגונים מחפשים טרף בעשב הימי ודולפיננים מכתרים קיפונים הקופצים לפיהם ועצי מנגרובים בהם מסתתרים צעירי דגים רבים, בפולינזיה הצרפתית כרישי שונית וכרישונים צדים יחד בלילה, בשונית המחסום הגדולה נראים אלמוגים מלבינים ומתים עקב התחממות וחומציות המים, בחופי קליפורניה הקרירים נראים אריות ים משחקים ולוטרות ים ושפתנים ראשתנים מצמצמים אוכלוסיות ענק של קיפודי ים ההורסים את ערוגות הקלפ הענקי . באלסקה להקת הרינג עצומה הנודדת להשריץ במים הרדודים מכלכלת אריות ים שטלר, לווייתנים גדולי סנפיר, שחפים ועיטמים אך גם משמשים אתר דיג גדול הפוגע באוכלוסיית הדגים ומכניס במקומם מדוזות ענק, האוקיינוס השקט לחופי פרו מכיל להקת עפיינים המושכים קורמורנים, שחפיות, שקנאים וסולות לצד אריות ים עקב הפסקת הדיג באזור ושונית במיסול  משתקמת ומכילה כרישים, מנטות ודגים צעירים רבים ורועים בהם צבי ים ללא הפרעה.
#**מ[[מדבר]]יות ל[[ערבת עשב|ערבות]]**: מדבריות העולם יכולים להיות יבשים כמו מדבר אטקמה שבחלק ממנו לא היו גשמים מעולם אך באחרים כמו במדבר הערבי להקות של קורמורני סוקוטרה מקננות בסמוך לים השופע, בהרי דופאר  בעומאן יעלים מגדלים צאצאים ונמרי מדבר נדירים מזדווגים על הצוקים. צפונה יותר במדבר רוב אל חאלי  של ערב הסעודית שוחררו לטבע ראמים שכמעט ונכחדו מהעולם, במדבר נמיב פילי מדבר נודדים ומסתמכים על זכרים גדולים שיפילו עלי שיטים ואריות מדבר נודדים בחיפוש מזון, במדבר קליפורניה גשמים גורמים לפריחה של מאות פרחי מדבר - תהליך שיכול להפוך לבסוף את המדבר לערבה. בסרנגטי 5 ברדלסים מנסים להפיל יחד גנו בוגר, ביזונים זכרים נלחמים בערבות הפרריה של צפון אמריקה הנהרסים לטובת חקלאות ובערבות המרעה בהונגריה פרפרי כחליל  מטילים ביצים על צמחי גנציאנה ומנצלים נמלים מסוג Myrmica בפרומונים לגדל את זחליהם עד הבגרות, בערבה האירואסיתית עיטים מקננים על הקרקע וסאיגות רועות את גדייהם משתקמים מהציד, במונגוליה סוסי בר ששוחררו משתקמים ובערבות הלחות של הודו עשבים היכולים להסתיר פילים וקרנפים ובהם טיגריסית מנסה לצוד איילים אך נכשלת.
#**[[הים הפתוח]]**: באוקיינוס הפתוח עבשנים קטלנים נראים בניסיון לצוד דולפינים, לווייתנית כחולה עם גורה במפרץ קליפורניה במקסיקו, משתה גדול לחופי קוסטה ריקה של סטנלות, טונות זהובות וכנפתנים על להקת אורנוניים - דגי מצולות, פריחה גדולה של פיטופלנקטון אשר תורם ליצירת עננים באוקיינוסים, בעומקים נראים מדוזת אוהל, דג משוט ענק באורך 10 מטרים, סרטן Cystisoma, חכאים שעירים מחכים לטרף, לועית מפתה מזון באמצעות נהורנות, דג כימרה וכריש חול על קרקעית האוקיינוס לחופי פלורידה לצד קהילה של שוניות מעמקים נדירה של לופיליה , באוקיינוס הדרומי נבלת אריה ים מושכת יסעורונים, אלבטרוסים שחורי גבות, יסעורי ענק והגדול מכולם - אלבטרוס נודד לסעוד ממנה, טונות כחולות סועדות על אורנוניים אך נתפסים ברשתות וטורפים כמו כריש כחול ניצודים למטרות מרק כרישים, באזורים בהם שלט דיג נחרב משתלטים דיונונים המשמשים מזון לאריות ים ולהקת קרילאים בדרום אפריקה מכלכלות להקות גדולות של דובי ים ולווייתנים גדולי סנפיר המתאוששים מציד מסיבי.
#**[[מים מתוקים]]**: בפרק נראה אגם אייר במדבר של דרום אוסטרליה שמוצף פעם בעשור עקב גשמי מונסון צפוניים ושקנאים ועופות אחרים ניזונים מהם ומתרבים לצידם, מערת קרחונים אנטארקטית המכילה אגמי קרח, נהר הררי באנדים בדרום אמריקה מכיל ברווזי נהרות המחפשים חסרי חוליות כמו בריומאים, גדותאים  וזחלי ישחוריים שטוחים, סלמונים קופצים במעלה נהרות ושם מחכים להם דובים חומים רעבים, צמחי Macarenia פורחים מתחת למים בנהר בקולומביה, בפלורידה מערות מימיות מציפות שטחי אדמה ולוטרות ניזונות מדיג לצד תחשי נהרות מגיעים מהים לרעות אצות, בנהר בהונגריה בריומים מגיחים מהמים בהמוניהם ושלדגים ושלכים חוטפים דגים, מפלי האיגואסו הנוצרים מלחות העצים ביער האמזונאס ודרומה יותר בביצת הפנטנל הגדולה יגואר מנסה לטרוף קפיבארות ומצליח להרוג קיימן, אגם טנגניקה המכיל מיני אמנוניים ראוותנים שונים, בנהר המקונג לקראת המונסון העצים מוכנים להצפה, דג קרב סיאמי מגדל את צאצאיו במים עניים בחמצן ודייגים ממתינים באזור שופע בקצה הנהר באגם טונלה סאפ , נהר בטנזניה מתייבש לאיטו ובו היפופוטמים ותנינים מצטופפים יחד בבוץ, תאואים נאלצים למקווי מים רדודים גם במחיר מתקפה מצד אריות ופילים חופרים בארות מים ולבסוף עגורים קנדיים בנהר פלאט בנברסקה מאבדים את הנהר השופע בו חיו עקב הקמת סכרים.
#**[[יער]]ות**: בטייגה של סיביר נראה טיגריס סיבירי המחפש חזירי בר הנוברים לצד פצחנים באצטרובלים, באלסקה עיטמים בוגרים ונערים נלחמים על דגי סלמון בבריכת יער, ביערות סקויה באמריקה הצפונית נראה תהליך הזדווגות של טריטון גס-עור ושרפת יער קייצית מזרזת נביטה של עצים ופרחים חדשים, בהרי גהט המערביים מקוקים מזוקנים מפזרים פירות עצים וקלאו בכיר, הגדול בקלאוניים מפיץ הרחק את זרעי הפירות ונאבק ביריביו, באפריקה ביער המיומבו  העצים הנפוצים משמשים מזון לזחלים רעבים  ובהמשך נאכלים בידי פילים אשר סוללים בהם נתיבים שלאורכם מגיעים אנטילופות ואחריהם זאבים טלואים ציידים הממליטים ביערות אלה, ביערות הבאובב במדגסקר נראים למורים ואויבם העיקרי - הפוסה אשר עסוק בהזדווגות. בעוד זכר אחד מתאחד עם נקבה על העץ יריבים רבים מחכים על הקרקע לאורך הלילה, אז יוצאים למורים עכבריים לחפש טל דבש מכנימות עלים. בסוף הפרק נראית העיר צ'רנוביל אשר לאחר האסון מ-1986 השתלטו על אזורים רבים בה עצים ובעלי חיים לרבות אייל כרמל, סוסי בר וזאבים והפכו אותה פראית.
#פרק בונוס שמופיע מיד לאחר הפרק השמיני עוסק על מאחורי הקלעים ביצירת הסדרה.

### עונה 2
עונה זו מציגה נדידת בעלי חיים לאורך העולם:
#**עולם בתנועה**: אריות צדים תאואים מותשים לאחר מסע נדידה מפרך, ארבה בוקע בסודאן ומצליח לנוע ברוח עד לטיבט, מורלטים משוישים בוקעים מביציהם ונעים עם הוריהם לים מיום בקיעתם ואז נודדים לחופי מפרץ אלסקה, בהוואי אלבטרוסים נצחיים ושחורי-רגל מקננים לאחר נדודים בים אך בטעות מאכילים אותם בפלסטיק ההורג אותם מהרעלת עופרת, בקוטב הצפוני נדידה אביבית ההולכת ונהיית קשה משנה לשנה של דוב הקוטב אחרי טרף וניבתנים אחרי מחסה לצאצאיהם, לחופי אלסקה משתה של לווייתנים גדולי-סנפיר ויסעורים כהים והתקבצות כרישים טיגריסים סביב האי לייסן כדי לטרוף את אפרוחי האלבטרוסים שחורי-רגל הלומדים לעוף.
#**בעקבות ה[[השמש|שמש]]**: אפרוח האלבטרוס הנצחי מצליח לחמוק מהכרישים הטיגריים ולנדוד הרחק בעולם הנודדים חווים מסע בעקבות השמש: דבורי דבש בגרמניה מחפשים כוורת חדשה, אווזי שלג מקננים בטונדרה בקיץ ונאלצים להישמר משועלי שלג ודובי גריזלי טורפים, גנואים נודדים נטרפים בידי לביאות, באגם בונקובר בוקעים באביב ראשני קרפדה מערבית ובבגרותם הם נודדים מהאגמים ליערות, נדידה של סלמון אדום עד אגם איליאמנה  מושכת טורפים כמו דובי גריזלי ופוקה ייחודית למים מתוקים, דובת קוטב מחפשת עם גוריה מזון תוך שחייה בין הצוקים, מאות כרישי לווייתן נמשכים לבאר הנפט באל שאהין  שבמפרץ הפרסי בו משריצים מאות דגי טונה ביצים לים וסייח זברה מצויה לצד אמו ועוד זברות וגנואים חוצה את נהר המארה השוצף ושורץ התנינים.
#**הדור הבא**: סייח הזברה הצעיר מצליח לבסוף לחצות את נהר המארה בשלום, צבי ים זיתניים צעירים בורחים מטורפיהם מהחוף לים וחוזרים אליו בבגרותם, סרטנים אדומים נעים בקבוצות באי חג המולד לעבר האוקיינוס בו הם משריצים, באיי פוקלנד מסע ציד של קבוצת אורקות אחר פילי ים צעירים אותם הם צדים עם הגאות, בניו זילנד פינגווין עבי-מקור מקננים ביערות ובהמשך שוחים דרומה לאכול סביב אנטארקטיקה, בפטגוניה פומות נעות אחרי עדרי הגואנקו אותם הם צדות, הסרטנים האדומים הצעירים חוזרים לאי שלהם ונמלטים מסרטנים קניבלים ומהמין הפולש נמלה צהובה משוגעת, עגורי חן חוצים את ההימלאיה מותשים ונחים בכפר קיצ'יאן  שבצפון הודו ופילים אסייתים החיים ביונאן, צפון סין במסע מפרך צפונה כדי לברוח מבצורת.
#**החופש לנדוד**: הפילים מסין נאלצים לחזור ליונאן לאחר שהצפינו עד לעיר צפופה מדיי אך אנשים פינו להם את הדרך חזרה, פינגווינים לבני-אוזן מקננים סביב ים וודל אך בבגרותם נאלצים לחצות את הים המלא בכלבי ים נמריים ממתינים, אווזי השלג הנעים צפונה לשדות חקלאיים נורים בידי ציידים ובהמשך נטרפים בביצות בידי עיטמים, בטייגה שונר מצליח לעקוב ולצוד בהצלחה ארנבת שלג, מסעם המפרך של אנטילוקפרות נגד איתני הטבע לצד השפעות האדם, לווייתנים אפורים המגדלים את גוריהם במקסיקו עד לגדילתם ואז נודדים צפונה לעבר אלסקה, נמלי גדוד נעים בשיירה בלילות בג'ונגלים ולחופי קליפורניה הלווייתנים האפורים הנודדים נפגעים מספינות ומקטלנים הצדים את גוריהם. לבסוף מסיים אטנבורו שלמרות שבמהלך הנדידה חלק נטרפים רבים יותר שורדים, אך אתגרי העולם המודרני מסכנים את חיי הנודדים בעוצמה רבה אם לא תינתן להם עזרה אנושית.

## פרסים ומועמדויות

## קישורים חיצוניים
* 

## הערות שוליים

קטגוריה:תוכניות טבע
קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה בריטיות שעלו לשידור בשנות ה-2010
קטגוריה:דייוויד אטנבורו